# UPUTE ZA SUDIONIKE

Manifestacija **Noć tvrđava** u protekle tri godine povezala je više od 50 lokaliteta u 8 zemalja i 40 gradova, uključujući obalne i kontinentalne utvrde, dvorce, muzeje, galerije i utvrđene gradove, promovirajući ih kao turističke atrakcije. Ovaj uspjeh naglasio je potencijal za jaču suradnju u razvoju održivog kulturnog turizma.

Stoga, ove godine manifestacija Noć tvrđava postaje ***Night of Fortresses Goes Green***. Što želimo – iskoristiti manifestaciju kao alat za podizanje svijesti javnosti i posjetitelja o konceptima zelenog i održivog razvoja.

### CILJ MANIFESTACIJE

Ideja je jednostavna: povezati kulturno naslijeđe s ekološkom odgovornošću!

Koristeći događaj kao platformu za podizanje svijesti posjetitelja o zelenom i održivom razvoju te poticanje zajedničkih napora u zaštiti našeg planeta. Kroz *Night of Fortresses Goes Green* ne samo da slavimo kulturno naslijeđe, već i pridonosimo zaštiti našeg planeta – korak po korak, događaj po događaj.

Obilježavanju *Night of Fortresses Goes Green* mogu se priključiti svi upravitelji kulturne baštine, kulturne institucije i utvrđeni lokaliteti u Europi, uz napomenu da prijavljeni programi trebaju uključivati zelenu komponentu. Organizatori su pozvani osmisliti sadržaje poput dana otvorenih vrata, vođenih tura, predavanja, radionica, izložbi, koncerata, plesnih točaka i drugih aktivnosti koje promiču održive prakse, ekološku odgovornost i očuvanje kulturne baštine.

POZIVAMO SVE ZAINTERESIRANE STRANE DA NAM SE PRIDRUŽE U OBILJEŽAVANJU ČETVRTOG IZDANJA MANIFESTACIJE **U PETAK, 9. SVIBNJA 2025. GODINE**.

# KAKO SE PRIJAVITI?

**Online prijave** za NIGHT OF FORTRESSES GOES GREEN biti će **otvorene do 26.04.2025.**

**PRIJAVITE DOGAĐANJE na svom lokalitetu kroz jednostavnu prijavnicu** na web stranici (https://nightoffortresses.org/hr/)

**PRIJAVNICA NOĆ TVRĐAVA**

Od vas će se tražiti slijedeći podaci:

1. Država/Country
2. Grad/City
3. Adresa događanja/Event venue adress
4. Organizator/Organiser
5. Kratak opis programa/Short event description

Original language and English

1. Web stranica i društvene mreže/Website and social media accounts (for reposting)
2. Fotografija lokacije/Venue photo

Hi-res photo; copyright

1. Kontakt/Contact

Prijave za manifestaciju *Night of Fortresses Goes Green* su besplatne za organizatore, a svi programi organizirani u sklopu manifestacije moraju biti dostupni posjetiteljima bez naplate ulaza.

Ukoliko programi imaju ograničen broj mjesta, molimo da u opisu programa jasno navedete postupak prijave za posjetitelje.

# ZAŠTO SE PRIJAVITI?

Kulturni sektor ima jedinstvenu priliku i odgovornost djelovati kao katalizator promjena u društvu, posebno u promicanju održivih praksi i podizanju ekološke svijesti. Organiziranjem "zelenih" manifestacija, upravitelji kulturnih lokaliteta mogu ostvariti višestruke koristi:

**Edukacija i podizanje svijesti**: Kulturne manifestacije pružaju priliku za educiranje javnosti o važnosti očuvanja okoliša. Kroz kreativne programe, posjetitelji mogu steći znanja o ekološkim izazovima i održivim praksama, što potiče odgovornije ponašanje prema prirodi.

**Očuvanje kulturne baštine**: Održive prakse u organizaciji događanja doprinose očuvanju kulturnih lokaliteta za buduće generacije. Primjenom ekološki prihvatljivih tehnologija i smanjenjem negativnog utjecaja na okoliš, kulturna baština postaje otpornija i dugovječnija.

**Povezivanje s lokalnom zajednicom**: Uključivanjem lokalne zajednice u organizaciju i sudjelovanje u manifestacijama, jača se društvena kohezija i zajednički napori u postizanju održivosti. Lokalne inicijative, poput radionica o recikliranju ili akcije čišćenja, potiču osjećaj zajedništva.

**Ekonomski razvoj**: Održive kulturne manifestacije mogu privući ekološki osviještene turiste, čime se potiče lokalno gospodarstvo. Promicanjem lokalnih proizvoda i usluga smanjuje se ekološki otisak i podržava održivi razvoj destinacije.

**Inspiracija za promjene**: Kultura ima moć inspirirati i potaknuti promjene u društvu. Kroz umjetničke izraze i kulturne događaje, moguće je senzibilizirati javnost o ekološkim pitanjima i motivirati ih na aktivno sudjelovanje u zaštiti okoliša.

Kao pomoć pri organizaciji održivijih kulturnih događanja, organizacijski tim manifestacije *Night of Fortresses Goes Green* pripremio je za vas niz primjera i korisnih uputa dostupnih na službenoj web stranici manifestacije.

**PRIMJERI ZA INSPIRACIJU!**

# vaši zadaci

### PROMOVIRAJTE SVOJE DOGAĐANJE

* Kroz društvene mreže i koristite hashtags

**#nightoffortresses #NightOfFortressesGoesGreen #EuropeanFortressSummer #noctvrdava**

* Koristite logotip manifestacije Night of Fortresses Goes Green
* Najavite događanje obrazovnim ustanovama, turističkim zajednicama, ostalim dionicima u kulturi, jedinicama lokalne samouprave i naravno medijima.

### RECITE NAM KAKO JE BILO

Najkasnije **do utorka 13. svibnja 2025.** pošaljite nam e-mail (vera@tvrdjava-kulture.hr) s ukupnim brojem posjetitelja i zanimljive fotografije/videa vašeg događanja.



Po završetku procesa prijava, vaše događanje biti će uvršteno i predstavljeno na:

* zajedničkoj web stranici događanja <https://nightoffortresses.org>

# tool kit noći tvrđava

## **OBAVEZNO KORIŠTENJE logotipovA i #hashtags!**

### LOGOTIPOVI i vizuali za društvene mreže

(Preuzmite u hi-res formatu sa stranice: https://nightoffortresses.org/)

****

**PREUZMI TOOL KIT!**

### HASHTAGS

**#** **NightOfFortressesGoesGreen**

**#noctvrdava**

### SADRŽAJ I TEHNIČKI SAVJETI

* Koristiti fotografije i video materijale visoke rezolucije
* Imati na umu zaštitu privatnosti i vlasnička prava foto i video materijala
* Koristite *storytelling* prilikom predstavljanja događanja na vašem lokalitetu
* Angažirajte publiku i posjetitelje
* Predstavite svoju organizaciju i zaposlenike
* Koristite #listu
* Promovirajte se na društvenim mrežama i ostalim kanalima komunikacije

# Vaš tim NoćI tvrđava

|  |  |  |
| --- | --- | --- |
| Vera Jergović Bolanča | vera@tvrdjava-kulture.hr | JUK Tvrđava kulture Šibenik/CRO |
| Davorka Radović | davorka.radovic@karlovac.hr  | Grad Karlovac/CRO |
| Zlatan Lalić | zlatan.lalic@bar.me  | Opština Bar/MNT |
| Ilmira Lika | ilmira.lika@ul-gov.me  | Opština Ulcinj/MNT |
| Maja Lukač Marjanović | maja.l.marjanovic@banjaluka.rs.ba  | Grad Banja Luka/BiH |
| Simo Radić | muzejherc@gmail.com  | Grad Trebinje/BiH |